‘ઈઝરાયેલ’ એટલે? આવો સવાલ જો પૂછવામાં આવે તો તમારો પહેલો જવાબ શું હોય? તમારા દિમાગમાં સૌથી પહેલી છાપ શું ઉપસે? એક પ્રગતિશીલ દેશ, મોસાદ, આતંકવાદ, યહૂદીઓ કે બીજું કંઈ? ગમે તે હોય, એક વાત નક્કી છે કે તમે જે પણ જવાબ વિચારો તે અધૂરો જ હોવાનો. કેમ કે, કોઈપણ દેશની ઓળખ અન્ય દેશોમાં માત્ર તેની અમુક ચોક્કસ બાબતો પૂરતી જ મર્યાદિત હોય છે. આવું ઈઝરાયેલ બાબતે પણ છે. ત્યારે ચાલો તેની કેટલીક અજાણી વાતો પર નજર કરીએ, જે હૃદયદ્રાવક હોવા છતાં સ્વાભિમાની એવા કોઈપણ દેશ માટે પ્રેરણાદાયી બને તેમ છે.